Sielnica

Sielnica ( [sElnje]) estas vilaĝo kaj municipo en Slovakio.

 Situo 
Sielnica situas laŭ traira flankovojo, apud ĉefvojo. Zvolen troviĝas je 6 km.

 Historio 
La unua mencio okazis pri la vilaĝo en 1250 en formo "Zelnitz". Inter 1657-1668 la vilaĝanoj pagis impostojn al la turkoj. En 1710 pro la militado la loko bruldetruiĝis. En 1828 loĝis tie 485 vilaĝanoj en 61 domoj. En 1853 pro ĥolero mortis 36 da vilaĝanoj. Ekde 1873 oni minadis karbon. En 1890 incendio okazis. En 1910 laŭ la popolnombrado vivis en Szélnye 699 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Zólyom (reĝa departemento), al distrikto de Zvolen, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Sielnica 1156 homoj, (1122 slovakoj).

 Vidindaĵoj 
 romkatolika preĝejo de 1942
 baroka kastelo el la 18-a jarcento

Kategorio:Municipoj en distrikto Zvolen